The Sunday Times

The Sunday Times er en engelsk avis som utgis av Times Newspapers Ltd, et datterselskap av News UK. Samme selskap eier The Times, og siden 1960 har de to avisene vært del av samme datterselskap, Times Newspapers Limited. De ble grunnlagt uavhengig av hverandre, og hadde bare navnelikheten til felles før dette. Avisen regnes som konservativ.Store norske leksikon (2005-07): «The Times» i Store norske leksikon på snl.no. Hentet 7. mars 2024 fra 

The Sunday Times har en dominerende posisjon blant de britiske søndagsavisene i storformat. Det er annonsert at den vil fortsette med dette formatet, fremfor å gå over til tabloidformat slik mange andre aviser har gjort. Avisen hadde sine verste dager da den publiserte Hitlers dagbøker i den tro at de var ekte. 

På den annen side har avisen presentert flere store saker før andre media, som saken fra 1986 om dronning Elisabeth IIs misnøye med Margaret Thatchers styre, noe som ble benektet av slottet.<ref>[https://apnews.com/article/e80a3515f4694cb2add1134cd69a936b APnews]</ref> Avisens overskrift var Queen dismayed by «uncaring» Thatcher, og beskrev dronningens angivelige misnøye med at Thatcher nektet å innføre sanksjoner mot Sørafrika for praksisen med apartheid. Dronningen skal også ha gitt uttrykk for at hun opplevde Thatcher som krakilsk.Chloe Foussiane: Forholdet mellom dronning Elisabeth og Margaret Thatcher, House and Garden 21. november 2020 

En annen kjempesak i 1986 var Sunday Times’ offentliggjøring av Mordechai Vanunus varsling om Israels hemmelige atomvåpenprogram. Før avisen trykte oppslaget, tilbød den å dekke $ 100 000 i advokatutgifter og støtte til familien, om det skulle ende med at Vanunu ble arrestert. Men da dette faktisk skjedde, ble broren Meir Vanunus bønn om penger til å få broren frikjent og løslatt, i stedet mistenkeliggjort, som om Meir bare ville ha pengene selv og ønsket å bli kjendis.Fredrik S. Heffermehl: Vanunu (s. 128), Aschehoug, ISBN 82-03-23276-0 Avisen anslo at Israel var i besittelse av 100–200 stridshoder. Oppslaget førte ikke til noen endring i israelsk rustningspolitikk.Yoel Cohen: Vanunu, The Sunday Times, and the Dimona question, 2009 Ifølge Louis Toscanos bok Triple Cross var Mossad klar over at Vanunu hadde kontaktet media allerede før han kom til England. Toscano var derfor sterkt kritisk til Sunday Times' fremgangsmåte, og stilte spørsmål om hvorfor avisen aldri ordnet med politisk asyl for Vanunu. Dette hadde vært meningen, men ingen tok seg bryet med å gjøre det. Avisen hadde også ment at dette ville være riktig å kreve at Vanunu gikk med på vakthold døgnet rundt, men droppet det likevel. Yoel Cohen som utga boken Nuclear Ambiguity, mener Sunday Times skulle kontaktet britisk øvrighet og varslet statsminister Thatcher om saken for å trygge Vanunu. Men avisen var redd for at M16 da ville ødelegge avisoppslaget ved å varsle Mossad. Og da Vanunu ble bortført og dømt til 18 års fengsel, kom det ingen skarp protest fra Sunday Times''. Det lengste avisen strakk seg til, var å la noen av journalistene vitne i rettssaken om at Vanunus motiver var politiske og ikke styrt av pengebegjær.Fredrik S. Heffermehl: Vanunu (s. 129-30) 

 Referanser 

 Eksterne lenker 


Sunday Times